Dyrhaug drømte om Rosenborg: Ble verdensmester på ski – og Norges mest sexy mann...
Og den målbevisste trønderen har store planer om at det skal bli mer edelt metall enn stafettgullet fra VM i Falun sist sesong . Nå er Dyrhaug, kompisen Petter Northug og resten av langrennsstjernene på plass i Kuusamo foran helgens verdenscupåpning. – Jeg er veldig glad for å være en del av den æraen som er nå. Langrenn sto ikke så sterkt for ti år siden, sier Niklas Dyrhaug til VG. Dyrhaug og Myrmæl takker super-mødreneMen i oppveksten i Tydal utenfor Trondheim var drømmen om å bli fotballspiller. På en kretssamling i midten av tenårene ble han kjent med den jevngamle Per Ciljan Skjelbred – som utmerket seg med å vinne «Proffdrømmen» på TV3 der han vant et treningsopphold hos Liverpool som 15-åring. Video: Sjekk Skjelbred som 15-åring – Alle små gutter drømmer vel om å bli fotballspiller eller rockestjerne. I ettertid skal vi være veldig glad for at Niklas valgte langrenn, sier Per Ciljan Skjelbred med et smil. – Jeg mener det var fornuftig av Per å satse på fotball, kontrer en lattermild Dyrhaug. Mens Skjelbred slo gjennom i ung alder, har Dyrhaug hatt en mer kronglete vei mot toppen i langrennssporet. Sykdom har ofte satt ham tilbake, og debuten i verdenscupen kom først om 22-åring. Denne sesongen føler han seg sterk nok til å ta sin første verdenscupseier. Selv om Tydal-gutten lenge var drevet av helt andre ambisjoner. – Jeg husker jeg ble intervjuet på en cup i Meråker da jeg var seks år. Da svarte jeg at jeg skulle spille i Tydal helt til jeg ble plukket opp av Rosenborg. Så skulle jeg gå over til Arsenal, før jeg avsluttet i Tydal, forteller Niklas Dyrhaug. Stakk hjem fra Falun i privatflyMen da fotballskadene begynte å melde seg i 16-årsalderen, tok han valget om å satse på langrenn. På grunn av sykdom droppet han den nasjonale åpningen på Beitostølen . I stedet sesongdebuterte han med seier i svenske Bruksvallarna forrige lørdag. I sommer har han økt treningsmengdene og håper at det skal sørge for at han vinner sin første verdenscupseier denne vinteren. Trippel norsk i Sverige – Jeg har fått trent veldig bra. Jeg har hatt en veldig bra oppkjøring og fått trent veldig bra. Jeg håper jeg kan være med å kjempe i toppen fra start, sier Niklas Dyrhaug. Han har allerede stukket av med en prestisjetung tittel. Kvinnemagasinet Elle har kåret ham til Norges mest sexy mann i sin desemberutgave. « Manometeret vårt bikka helt over da vi ble oppmerksomme på langrennsløperen under VM i fjor vinter. Fyren klarer faktisk å gjøre kondomdressen sexy, og det sier vel sitt», heter det i begrunnelsen. – Ja, hva skal man si om det, sier Dyrhaug. – Det er ikke den verste tittelen å få. Jeg kan ikke si noe annet enn at jeg lever godt med det, tillegger han lett humrende. Husker du denne? Ba Dyrhaug legge opp PS! Her er langrennsprogrammet i åpningshelgen i Kuusamo: Fredag 27. november 10:30: Sprint klassisk prolog, kvinner og menn 12:15: Sprint klassisk finale, kvinner og menn Lørdag 28. november 10:15: Intervallstart 5 km fristil, kvinner 12:00: Intervallstart 10 km fristil, menn Søndag 29. november 10:15: Jaktstart 10 km klassisk, kvinner 11:30: Jaktstart 15 km klassisk, menn
Niklas Dyrhaug (28) drømte om å bli Rosenborg-spiller, akkurat som kompisen Per Ciljan Skjelbred (28). I stedet ble han verdensmester i langrenn. Og «Norges mest sexy mann».